Diari Oficial de la Generalitat Valenciana


Sumari del DOGV 5000, del 06-05-2005 (2005/4712)

ORDE de 15 d'abril de 2005, de la Conselleria de Cultura, Educació i Esport, per la qual es convoquen subvencions per a l'assistència de tècnics i professionals a activitats de formació en l'àmbit de l'activitat física i de l'esport, durant l'any 2005.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/4712


Data del document
:   15-04-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * formació en el lloc de treball
    * esport
    * suport econòmic
    * pràctiques de formació
    * reciclatge professional
    * ajuda pública

ORDE de 15 d'abril de 2005, de la Conselleria de Cultura, Educació i Esport, per la qual es convoquen subvencions per a l'assistència de tècnics i professionals a activitats de formació en l'àmbit de l'activitat física i de l'esport, durant l'any 2005. [2005/X4712]
  
La Llei 4/1993 de la Generalitat Valenciana, de 20 de desembre, de l'Esport de la Comunitat Valenciana, en l'article 3 apartat l) establix com una de les línies generals d'actuació de la Generalitat Valenciana la formació i actualització del personal tècnic i la regulació de les titulacions esportives.
  
L'esmentada Llei de l'Esport de la Comunitat Valenciana establix en l'article 20, que les federacions esportives col·laboraran i programaran junt amb la Generalitat Valenciana en la formació de tècnics esportius.
  
En virtut d'això, i fent ús de les competències en matèria d'esport assignades pel Decret 8/2004, de 3 de setembre (DOGV núm. 4.358 de 06.09.2004), del president de la Generalitat Valenciana a la Conselleria de Cultura, Educació i Esport, i d'acord amb el que establixen l'article 35 de la Llei 5/1983, de 30 de desembre, de Govern Valencià, el Text Refós de la Llei d'Hisenda Pública de la Generalitat Valenciana, aprovat per Decret Legislatiu, de 26 de juny de 1991, del Consell de la Generalitat Valenciana, i la Llei 38/2003, de 17 de novembre, General de Subvencions (BOE núm. 276 del 18.11.2003),
  
ORDENE
  
Primer. Objecte
  
L'objecte de la present orde és aprovar les bases reguladores de les dos modalitats de subvencions per a l'assistència de tècnics i professionals a activitats de formació dins de l'àmbit de l'activitat física i de l'esport, al llarg de l'any 2005.
  
Segon. Modalitats de subvencions
  
Les ajudes que es convoquen i regulen la present orde podran ser d'alguna de les modalitats següents:
  
- Ajudes per a alumnes que assistisquen a cursos de formació d'entrenadors i tècnics esportius, als quals es referixen específicament les bases recollides en l'annex I.
  
- Ajudes per a alumnes que assistisquen a activitats diverses de formació permanent en l'àmbit de l'activitat física i de l'esport, com ara congressos, seminaris, jornades tècniques, etc., a les quals es referixen de manera específica les bases recollides en l'annex II.
  
Tercer. Import màxim
  
L'import global màxim destinat a atendre les subvencions a què es referix esta orde serà de 15.000,00 euros a càrrec de la línia T2515000, aplicació pressupostària 39.10.08.475.04 dels pressupostos de la Generalitat Valenciana per al 2005.
  
Quart
  
S'establirà una prelació entre les sol·licituds presentades per mitjà de la seua comparació atenent els criteris de valoració fixats en les bases que figuren com a annexos I i II, adjudicant només aquelles que hagen obtingut major valoració fins a l'esgotament del crèdit pressupostari consignat a este efecte.
  
Quint
  
Aprovar les bases per les quals es regirà la present convocatòria i que es recullen en els annexos I, II, III i IV.
  
DISPOSICIONS FINALS
  
Primera
  
Es delega en el secretari autonòmic d'Esport la facultat de concedir o denegar estes subvencions, i se l'autoritza perquè dicte les resolucions i instruccions necessàries per al desplegament i l'execució de l'esmentada orde.
  
Segona
  
La present orde produirà efectes des del dia de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició, excepte les administracions públiques, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
  
València, 15 d'abril de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Bases per les quals es regula la concessió de subvencions per a cursar estudis d'entrenador i tècnic esportiu
  
1. Beneficiaris
  
Alumnes que cursen estudis per a diplomar-se o titular-se com a entrenador o tècnic esportiu durant l'any 2005.
  
2. Objecte i aplicació de les ajudes:
  
2.1. Les subvencions podran sol·licitar-se per a cobrir parcialment les despeses que es generen en l'exercici 2005, per la participació en cursos d'entrenador o tècnic esportiu.
  
2.2. Els cursos objecte de sol·licitud s'hauran d'haver adaptat en la seua programació i requisits al que establix la disposició transitòria primera del Reial Decret 1.913/1997, de 19 de desembre (BOE núm. 20 de 23 de gener de 1998), i en l'Orde ECD/3310/2002 de 16 de desembre (BOE núm. 312 de 30 de desembre de 2002), i hauran d'haver obtingut o estar en condició d'obtindre l'autorització administrativa a què es referix l'apartat vint-i-tres, de l'esmentada orde del 16 de desembre de 2002 i la resta de normativa que els siga d'aplicació.
  
2.3. Els cursos en altres comunitats autònomes podran ser objecte de sol·licitud, quan no hi haja programat un curs de la modalitat esportiva i nivell equivalent, a la Comunitat Valenciana, per a l'any 2005, i s'acredite la condició prevista en el punt 2.2, per part de l'entitat organitzadora a través del beneficiari.
  
3. Requisits dels beneficiaris
  
3.1. Els beneficiaris hauran de reunir els requisits següents:
  
Tindre veïnatge administratiu en qualsevol municipi de la Comunitat Valenciana.
  
En cas de sol·licitants que hagen de cursar el primer nivell, el seu municipi de residència s'haurà de trobar a una distància igual o superior a 20 quilòmetres de la localitat o localitats on es desenvolupe el curs.
  
Haver sigut admés al curs objecte de sol·licitud d'ajuda.
  
3.2. A més dels requisits establits en els punts anteriors, els sol·licitants hauran d'acreditar que complixen els requisits per a obtindre la condició de beneficiari establits en l'article 13.2 i 13.3 de la Llei 38/2003, de 17 de novembre, General de Subvencions, en la forma prevista en l'article 13.7 de l'esmentada llei.
  
4. Import global màxim i línia de subvenció que les finança
  
4.1. L'import global màxim de les ajudes a què es referixen les bases recollides en el present annex I serà de 7.500,00 euros a càrrec de l'aplicació pressupostària 21.06.39.364.86, codi línia T2515000, dels pressupostos de la Generalitat Valenciana per al 2005.
  
4.2. L'import de les ajudes serà, sempre que no se supere l'import global màxim establit en el punt anterior, d'un mínim de 150 euros i un màxim de 600 euros.
  
4.3. L'import de la subvenció en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenvolupar pel beneficiari.
  
4.4. Si realitzats els actes d'instrucció corresponents i assignades les ajudes a què es referix el present annex I no s'esgota l'import global màxim establit en la base 4.1, l'import no adjudicat s'assignarà a les sol·licituds presentades per a les ajudes a què es referix l'annex II de la present orde, sense necessitat d'obrir un nou termini de sol·licituds.
  
5. Sol·licituds i documentació
  
5.1. Les sol·licituds es realitzaran per mitjà d'instància dirigida al conseller de Cultura, Educació i Esport, segons el model normalitzat que figura com a annex I B, a la present orde i que es trobarà a disposició dels interessats en les seccions d'esports de les direccions territorials de Cultura, Educació i Esport.
  
5.2. L'imprés normalitzat de sol·licitud, degudament omplit, anirà acompanyat de la següent informació i documentació:
  
a) Fotocòpia confrontada del DNI, que estarà acompanyada de fotocòpia confrontada del NIF en cas que el DNI no tinga ja esta dada.
  
b) Certificat d'empadronament, que acredite la seua residència a la Comunitat Valenciana.
  
c) Programació de l'activitat: cost d'esta, convocatòria, dades d'entitat organitzadora, dates, hores lectives, continguts, etc. En este apartat s'esmentarà la normativa a l'empara de la qual es programa el curs, i en cas de cursos organitzats fora de la Comunitat Valenciana, la resolució de la comunitat autònoma que autoritza el curs.
  
d) Fotocòpia confrontada del document que acredite el pagament de la inscripció o de l'admissió a l'activitat.
  
e) Currículum. Al qual s'incorporaran i acreditaran documentalment exclusivament aquells mèrits inclosos en el barem en la base 6 del present annex.
  
5.3. A més de la documentació ressenyada en la base anterior, les sol·licituds s'hauran d'acompanyar de la documentació que s'indica en la base 1 de l'annex III.
  
6. Valoració de les sol·licituds i resolució del procediment
  
La valoració de les sol·licituds es realitzarà atenent els criteris següents:
  
6.1. Característiques del curs, adjudicant els mòduls de subvenció següents:
  
a) Per l'assistència a un curs de nivell I en 2005 150 euros.
  
b) Per l'assistència a un curs de nivell II en 2005 300 euros.
  
c) Per l'assistència a un curs de nivell III en 2005 600 euros.
  
6.2. Distància i nombre de desplaçaments a realitzar per a activitats pròpies del període lectiu del curs objecte de sol·licitud, adjudicant una dotació econòmica proporcional al volum total de quilòmetres, sempre que es complisquen un dels dos supòsits que s'especifiquen a continuació:
  
Que la distància a recórrer en cada desplaçament siga superior a 50 km i siguen necessaris més de 10 desplaçaments per a assistir a totes les classes programades en 2005.
  
Que la distància a recórrer en cada desplaçament siga superior a 100 km.
  
6.3. Per a la prelació de sol·licituds establida en l'apartat quart de la present orde es puntuaran els expedients atenent el barem següent:
  
6.3.1.Càrrega lectiva de curs fins a un màxim de 60 punts.
  
6.3.2. Experiència professional fins a un màxim de 20 punts atenent el barem següent:
  
a) Servicis de caràcter tècnic o esportius prestats a les federacions esportives en llocs de director tècnic, en programes de tecnificació, o altres que puguen considerar-se, a raó de 2 punts per any o temporada completa certificada per la federació.
  
b) Com a entrenador esportiu (amb títol d'entrenador de nivell 1 o equivalent, com a mínim) a raó d'1 punt per cada any o temporada completa certificada per la federació o entitat contractant, sempre que s'hi adjunte el títol d'entrenador de nivell I o equivalent.
  
c) Per servicis prestats a ajuntaments o altres organismes locals, en llocs de director tècnic, gerent o altres de caràcter esportiu que es puguen acreditar, a raó d'1 punt per cada any o temporada completa de servici.
  
S'acreditarà per mitjà de: certificat dels servicis prestats expedit per l'organisme competent.
  
6.3.3 Haver obtingut la condició d'esportista d'elit o alt nivell es valorarà amb 5 punts per cada any d'esportista d'Alt Nivell o Elit ?A- i 3 punts si ho és d'Elit ?B- fins a un màxim de 20 punts.
  
S'acreditarà indicant el DOGV o BOE en què figura o per mitjà del corresponent certificat de l'organisme competent.
  
6.4. En tot cas, només s'hi inclouran fins a un màxim de deu sol·licitants per modalitat esportiva, i estos seran els qui major puntuació obtinguen entre els sol·licitants per a eixe curs, d'acord amb el barem establit en l'apartat anterior.
  
ANNEX II
  
Bases per què es regula la concessió de subvencions per a l'assistència a activitats de formació permanent de l'activitat física i de l'esport
  
1. Beneficiaris
  
Tècnics i professionals de l'activitat física i de l'esport.
  
2. Objecte i aplicació de les ajudes
  
2.1. Les subvencions podran sol·licitar-se per a cobrir parcialment el finançament de despeses que es generen en l'exercici 2005 de: matrícula, viatge, allotjament i manutenció
  
per a assistir a màsters, congressos, cursos, jornades tècniques o seminaris de formació permanent en l'àmbit esportiu.
  
2.2. A l'efecte del que establix el paràgraf anterior, les activitats hauran de generar una despesa mínima de 250 euros que s'haurà d'especificar en el pressupost a què es referix la base 5.3.g del present annex II.
  
2.3. Les activitats a què es referix el present annex II hauran de tindre com a objecte algun dels àmbits següents:
  
a) Àrea de rendiment esportiu. Atés dins d'esta les referents als àmbits propis de l'entrenament en una o diverses modalitats esportives reconegudes oficialment i a aquelles ciències auxiliars relacionades com la medicina, fisiologia o la biomecànica i altres que puguen considerar-se com a tals.
  
b) Àrea de la gestió esportiva. Atés dins d'esta les dirigides a la gestió i direcció d'entitats, programes o instal·lacions esportives.
  
c) Àrea d'educació en valors en l'esport i l'activitat física. Atés dins d'esta les dirigides a proporcionar als alumnes, esportistes, pares, professors, entrenadors, tècnics i gestors de l'esport els instruments, les activitats, els suggeriments i les propostes necessàries per al desenvolupament d'estos.
  
d) Àrea d'esport per a majors. Atés dins d'esta les dirigides a l'estudi de les seues característiques psicofisiològiques i l'entrenament de manteniment de persones de la 3a edat.
  
e) Àrea d'esport per a escolars. Atés dins d'esta les dirigides a coordinar els agents esportius que interactuen en l'activitat esportiva en l'edat escolar (xiquets/es, associacions de pares/mares, federacions, clubs i centres escolars).
  
2.4. Es consideraran expressament fora de l'àmbit de les subvencions del present annex les activitats següents:
  
a) Les que comporten l'obtenció del títol acadèmic.
  
b) Els cursos que comporten titulació o obtenció de diplomes de tècnics esportius de diferents nivells que puguen organitzar les federacions esportives, les seues escoles d'entrenadors o altres entitats.
  
c) Les destinades a la formació del professorat, o que tinguen com a objecte aspectes curriculars propis d'assignatures del sistema educatiu reglat.
  
d) Les que estiguen integrades directament o complementàriament, com a seminaris o pràctiques, en plans d'estudis del sistema educatiu.
  
3.1. Requisits dels beneficiaris
  
Els beneficiaris hauran de reunir els requisits següents:
  
a) Tindre veïnatge administratiu en qualsevol municipi de la Comunitat Valenciana.
  
b) Estar en possessió del títol de llicenciat, diplomat, enginyer o equivalent, tindre la titulació de tècnic esportiu superior o màxima titulació federativa nacional, o tindre la titulació en formació professional de família d'activitat física.
  
c) Haver formalitzat la inscripció per a l'activitat formativa objecte de sol·licitud d'ajuda.
  
3.2. A més dels requisits establits en els punts anteriors, els sol·licitants hauran d'acreditar que complixen els requisits per a obtindre la condició de beneficiari establits en els articles 13.2 i 13.3 de la Llei 38/2003, de 17 de novembre, General de Subvencions, en la forma prevista en l'article 13.7 de l'esmentada Llei.
  
4. Import global màxim i línia de subvenció que les finança
  
4.1. L'import global màxim de les ajudes a què es referixen les bases recollides en el present annex II, serà de 7.500,00 euros a càrrec de l'aplicació pressupostària 72.49.45.107.61, codi línia T2515000, dels pressupostos de la Generalitat Valenciana per a l'any 2005.
  
4.2. L'import màxim per sol·licitant serà de 600 euros.
  
4.3. L'import de la subvenció en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenvolupar pel beneficiari.
  
4.4. Si realitzats els actes d'instrucció corresponents i assignades les ajudes a què es referix el present annex II no s'esgota l'import global màxim establit en la base 4.1, l'import no adjudicat a s'assignarà a les sol·licituds presentades per a les ajudes a què es referix l'annex I de la present orde, sense necessitat d'obrir un nou termini de sol·licituds.
  
5. Sol·licituds i documentació
  
5.1. L'interessat presentarà una sol·licitud per a cada activitat formativa, amb un màxim de tres activitats per any, i sense superar en conjunt l'import màxim de 600 euros a què es referix la base 4.2. del present annex.
  
5.2. Les sol·licituds es realitzaran per mitjà d'instància dirigida al conseller de Cultura, Educació i Esport, segons model normalitzat que figura com a annex a II B a la present orde i que es trobarà a disposició dels interessats en les seccions d'esports de les direccions territorials de Cultura, Educació i Esport.
  
5.3. L'imprés normalitzat de sol·licitud, degudament omplit, estarà acompanyat de la informació i documentació següent:
  
a) Fotocòpia confrontada del DNI; s'hi adjuntarà la fotocòpia confrontada del NIF en cas que el DNI no reculla ja esta dada.
  
b) Certificat d'empadronament, que acredite la seua residència a la Comunitat Valenciana.
  
c) Fotocòpia de la titulació, a la qual es referix la base 3.b.
  
d) Currículum. A què s'incorporaran i acreditaran de forma documental exclusivament aquells mèrits inclosos en el barem de la base 6 del present annex.
  
e) Programació tècnica de l'activitat: convocatòria, dades d'entitat organitzadora, dates, hores lectives, continguts, etc.
  
f) Fotocòpia confrontada del document que acredite el pagament de la inscripció o de l'admissió a l'activitat.
  
g) Pressupost de despeses totals en el curs, especificant, a més, aquelles que es produïsquen exclusivament en l'exercici econòmic corrent, especificant totes les ajudes concedides i/o sol·licitades, concretant el concepte a què es destina la subvenció sol·licitada.
  
5.4. A més de la documentació mencionada en la base anterior, les sol·licituds s'hauran d'acompanyar de la documentació que s'indica en la base 1 de l'annex III.
  
6. Valoració de les sol·licituds i resolució del procediment
  
La valoració de les sol·licituds es realitzarà atenent els criteris següents:
  
6.1. Formació acadèmica, valorada amb un màxim de 4 punts.
  
- Títol de doctor: 4 punts.
  
- Títol de llicenciat, enginyer, arquitecte o equivalent: 3 punts.
  
- Títol de diplomat: 2 punts.
  
- Titulat de formació professional de la família d'activitat física: 1 punt.
  
La possessió de diverses titulacions no serà acumulativa, i es considerarà la de major valor.
  
S'acreditarà per mitjà de fotocòpia confrontada de la titulació acadèmica.
  
6.2. Formació específica esportiva valorada fins a un màxim de 4 punts:
  
Entrenador nacional o equivalent: 2 punts per cada títol d'una modalitat esportiva diferent.
  
Entrenador autonòmic o equivalent: 1 punt per cada títol d'una modalitat esportiva diferent.
  
S'acreditarà per mitjà de fotocòpia confrontada de les titulacions més amunt indicades.
  
6.3. Publicacions, ponències, comunicacions relacionades amb les activitats fisicoesportives. El conjunt d'este apartat es valorarà fins a un màxim de 2 punts.
  
Per cada publicació, ponència o comunicació es podrà obtindre fins a un màxim de 0.25 punts.
  
S'acreditarà per mitjà de fotocòpia confrontada de les actes del congrés on aparega el nom del sol·licitant i el títol de la publicació, ponència o comunicació o la documentació corresponent.
  
6.4. Experiència professional fins a un màxim de 5 punts atenent el barem següent:
  
a) Docent, en cursos encaminats a l'obtenció del títol d'entrenador nacional organitzats per les federacions esportives o altres organismes, docència en els centres d'ensenyament superior que conduïsquen a l'obtenció del títol de llicenciat en Educació Física, llicenciat en Ciències de l'Activitat Física i Esport, o diplomat en magisteri especialitzat en Educació Física.
  
Es valorarà amb 1 punt per curs acadèmic impartit en els centres d'ensenyament superior i 0.5 per cada curs impartit encaminat a l'obtenció del títol d'entrenador nacional o equivalent.
  
b) Servicis prestats a les federacions esportives en llocs de director tècnic, gerent o altres que s'hi puguen acreditar, a raó de 0,5 per cada any de servici prestat en federacions.
  
c) Entrenador esportiu, amb títol corresponent o servicis prestats a ajuntaments o altres organismes locals, en llocs de director tècnic, gerent o altres que s'hi puguen acreditar. A raó de 0.5 per cada any de servici o temporada completa com a entrenador.
  
S'acreditarà per mitjà de certificat dels servicis prestats expedit per l'organisme competent.
  
6.5. Inclusió com a tècnic de programes de tecnificació de les federacions esportives en col·laboració amb la Generalitat Valenciana; es valorarà amb 2 punts cada any d'experiència fins a un màxim de 10 punts.
  
S'acreditarà per mitjà del corresponent certificat de l'organisme competent.
  
6.6. La condició d'Esportista d'Elit o Alt Nivell es valorarà amb 5 punts per esportista d'Alt Nivell o Elit ?A- o 3 punts si ho és d'Elit ?B?.
  
S'acreditarà per mitjà del corresponent certificat de l'organisme competent.
  
6.7. Activitat d'especial interés per la seua rellevància científica o tècnica o per la seua gran càrrega lectiva o el seu elevat pressupost de despeses; es valorarà fins a un màxim de 20 punts.
  
6.8. Basant-se en allò que s'ha establit per a la prelació de sol·licituds en l'apartat 4 de la present orde s'hi inclouran fins a un màxim de cinc sol·licitants per activitat, i seran estos els qui obtinguen major puntuació entre els sol·licitants per a eixa activitat formativa.
  
ANNEX III
  
Documentació comuna
  
Bases comunes d'aplicació a les sol·licituds de subvencions previstes en els annexos I i II de la present orde
  
1. Documentació. A més de la informació i documentació assenyalada en la base 5 dels annexos I i II, les sol·licituds s'hauran d'acompanyar amb la documentació següent:
  
1.1. Fitxa de manteniment de tercers (dades bancàries) segons imprés normalitzat que es podrà retirar en les seccions d'Esports de les direccions territorials de Cultura, Educació i Esport, sempre que no s'haja presentat dins del mateix exercici econòmic, davant de la Secretaria Autonòmica d'Esport, en compliment d'esta o convocatòria semblant de subvencions, en este cas s'haurà d'indicar en quina convocatòria de sol·licitud d'ajudes ha sigut presentada la mencionada documentació i presentar fotocòpies d'estes.
  
1.2. Declaració responsable atorgada davant la Secretaria Autonòmica d'Esport de no estar sotmesos en les prohibicions per a obtindre la condició de beneficiaris assenyalades en els articles 13.2 i 13.3 de la Llei 38/2003, de 17 de novembre, General de Subvencions. D'acord amb la base 4.2 de l'annex I i la base 4.2. de l'annex II de la present orde, en les quals s'establix una subvenció màxima de 600 euros per sol·licitant, no serà necessària la documentació acreditativa d'estar al corrent de les seues obligacions tributàries i davant de la Seguretat Social, ja que tots els possibles beneficiaris de la present convocatòria es troben entre els casos exonerats per l'article 3 de l'Orde de 30 de maig de 1996, de la Conselleria d'Economia, Hisenda i Ocupació (DOGV núm. 2.775 de 21-06-96), entre altres, totes aquelles que en conjunt no superen la quantia de 1.803,04 euros per concepte i any.
  
1.3. A més de la informació i documentació ja assenyalada, la Secretaria Autonòmica d'Esport podrà demanar-ne qualsevol altra que considere necessària per al millor coneixement i comprensió de l'aplicació de la subvenció.
  
2. Sol·licituds.
  
2.1. Les sol·licituds, es presentaran en el Registre General de la Conselleria de Cultura, Educació i Esport, en el registre auxiliar de la Secretaria Autonòmica d'Esport, o en els registres de les direccions territorials de Cultura, Educació i Esport, les seccions d'esports d'Alacant, Castelló o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2.2. El termini de presentació de sol·licituds serà des del dia de la publicació de la present orde en el Diari Oficial de la Generalitat Valenciana fins al dia 31 de maig de 2005.
  
2.3. Les activitats formatives s'hauran de realitzar almenys parcialment i haver generat les despeses objecte de sol·licitud durant l'any 2005 i abans del final del termini de presentació de les justificacions. Les activitats, la realització de les quals comprenga més d'un any, només podran rebre la subvenció proporcional a la part de la despesa de l'exercici econòmic que corresponga.
  
2.4. L'admissió a tràmit d'una sol·licitud de subvenció no generarà cap compromís de concessió d'aquella.
  
2.5. Quan la sol·licitud no reunisca els requisits o falte algun document complementari dels que en cada cas s'hi exigisquen, els interessats seran requerits perquè ho esmenen en el termini de deu dies, amb indicació que, si no ho fan, es considerarà que han desistit de la seua petició, amb la resolució prèvia dictada pel secretari autonòmic d'Esport.
  
3. Comissió d'avaluació.
  
3.1. Per a l'estudi i la valoració de les sol·licituds presentades es constituirà una comissió tècnica d'avaluació formada per cinc membres designats pel secretari autonòmic d'Esport. La Comissió Tècnica d'Avaluació podrà assessorar-se d'experts i professionals per a la valoració de sol·licituds, en cas de considerar-se convenient.
  
3.2. La Comissió Tècnica d'Avaluació elevarà una proposta de concessió o denegació de subvenció al secretari autonòmic d'Esport que resoldrà, per delegació del conseller de Cultura, Educació i Esport, en el termini màxim de tres mesos des de la publicació de la present convocatòria en el Diari Oficial de la Generalitat Valenciana. No obstant això, les sol·licituds sobre les quals no recaiga una resolució expressa en el termini de tres mesos des de la publicació de la present convocatòria en el Diari Oficial de la Generalitat Valenciana, es consideraran denegades.
  
4. Notificació
  
La Secretaria Autonòmica d'Esport notificarà als interessats la resolució de concessió o denegació de les sol·licituds presentades, i les exposarà també públicament als taulers d'anuncis de les seccions d'esports de les direccions territorials de Cultura, Educació i Esport d'Alacant, Castelló i València.
  
5. Obligacions dels beneficiaris
  
5.1. Mantindre's en la situació que legitima la seua concessió.
  
5.2. Acreditar el compliment dels requisits i les condicions que determinen la concessió o gaudi de l'ajuda.
  
5.3. El sotmetiment a les actuacions de comprovació a realitzar per la Conselleria de Cultura, Educació i Esport, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota la informació que li siga requerida en l'exercici de les actuacions anteriors.
  
5.4. Comunicar a la Conselleria de Cultura, Educació i Esport l'obtenció d'altres subvencions, ajudes, ingressos o recursos que financen les activitats subvencionades.
  
5.5. Acreditar degudament la realització i l'aprofitament de l'activitat per a la qual es concedix l'ajuda per mitjà del corresponent certificat d'aprofitament o títol corresponent.
  
5.6. Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control.
  
5.7. Procedir al reintegrament dels fons percebuts en els supòsits previstos en l'article 37 de la Llei General de Subvencions.
  
5.8. L'incompliment de les obligacions anteriors donarà lloc a l'exigència de les responsabilitats o sancions que corresponguen, d'acord amb la legislació vigent (Llei General de Subvencions) i de manera especial amb el que disposa el títol VI del text refós de la Llei d'Hisenda Pública de la Generalitat Valenciana.
  
6. Modificació de la resolució de concessió
  
6.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar pel beneficiari.
  
6.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
7. Procediment de pagament, termini i forma de justificació
  
7.1. El pagament es realitzarà d'una sola vegada i una vegada justificada degudament l'ajuda.
  
7.2. Per al cobrament de l'ajuda, els beneficiaris hauran de presentar la documentació següent:
  
- Certificat d'assistència i/o d'aprofitament.
  
- Certificat de despeses que hagen sigut efectivament pagades amb anterioritat a la finalització del període de justificació i compte justificatiu, segons el model que figura com a annex IV d'esta orde, en el qual es relacionen les factures que s'aporten.
  
- Fotocòpia confrontada de les factures corresponents a les despeses o qualsevol altre document de valor probatori equivalent amb validesa en el tràfic jurídic mercantil o amb eficàcia administrativa, així com factures electròniques, sempre que es complisquen els requisits exigits per a la seua acceptació en l'àmbit tributari.
  
7.3. Les justificacions s'hauran de presentar abans del 29 d'octubre de 2005, llevat que s'amplie este en la resolució de concessió de subvencions.
  
8. Reintegrament de les subvencions
  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el supòsit previst en la base 6.1, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat realitzada.